Tilemẓit-agi, d tin yerḥan amedyaz s zzin-is. Tban-d tmuɣli-ines mi itt-yeḥseb d zzin areqqaq, ayen i d-yemmalen cbaḥa-s izaden «tmelkeḍ-iyi a zzin areqqaq». «Udem-im ireqq d asafu» d afyir i d-yemmalen sser i d-yettqiṭṭiṛen deg udem-is daymi i tt-icuba ɣer usafu ireqqen. Yessemres «iṭij» «d azamul n tudert,lḥamu dtafat»1,d win i t-yerran d amdan yettaḍsan mi tt-iwala «Iṭij yeḍṣa-d ɣef udem-is». D win i tt-icuban ɣer cbaḥa n ugama «D kem a yudem n nnuṛ, ṣṣifa n lwed areqqaq», Affiren-agi sumata d wid i d-yemmalen tugna n tmeṭṭut tucbiḥt, tamesrart, tuzyint.